Ред и условия за достъп на журналисти до съдебната зала на Административен съд Сливен при разглеждане на дела с медиен и обществен интерес

1.При разглеждане на дела със значителен обществен и/или медиен интерес и по решение на съдебния състав, за периода 21.05.2020 г. до 15.06.2020 г. в съдебната зала на съда ще се допускат журналисти след предварителна заявка към служителя за връзки с обществеността със свободен текст до 12,00 часа в деня преди датата на заседанието на съответното дело на имейл  sliven-adms@justice.bg. Заявките ще се докладват на съдията-докладчик по съответното дело и след произнасянето му, журналистите ще бъдат незабавно информирани за решението му дали да бъдат допуснати на заседанието.

2.В случаите, при които присъствието на журналисти в залата е невъзможно и за да се спази принципа за публичност на съдебните производства, при наличие на техническа възможност съдебното заседание ще се излъчва в реално време чрезстрийминг в платформи за видеосподеляне и социални мрежи (Ютюб, Фейсбук и др.).

3.При наличие на техническа възможност съдебното заседание ще се излъчва в реално време чрез камера от съдебната зала на монитор в коридора пред залата или друго помещение в съда;

4. При наличие на техническа възможност ще се създава аудио и/или видеозапис от съдебното заседание, който ще бъде предоставян от служителя връзки с обществеността на медии и журналисти, проявили интерес.